Sin After Sin

Sin After Sin er det tredje studioalbumet til det britiske heavy metal-bandet Judas Priest.

Musikkalbumet ble utgitt 23. april 1977, og var bandets første på Columbia Records/CBS Records. Etter å ha brutt kontrakten med Gull Records, mistet de alle rettigheter til de tidligere albumene Rocka Rolla og Sad Wings of Destiny. Sin After Sin ble utgitt på nytt i 2001 med to bonusspor. Det ene bonussporet er «Race With The Devil», som ble innspilt og valgt bort i forbindelse med bandets påfølgende album Stained Class. Det andre er en liveinnspilling av «Jawbreaker» fra 1984, en låt som var med på studioalbumet Defenders of the Faith (1984).

Albumet inneholder en coverlåt av Joan Baez' «Diamonds & Rust», et spor som raskt ble en konsertfavoritt.

Slayer spilte inn sporet «Dissident Aggressor» på albumet South of Heaven i 1988, og Arch Enemy spilte inn sporet «Starbreaker», som ble utgitt som bonusspor på albumet Wages of Sin i 2001.

I 2009 ble «Dissident Aggressor» utgitt på konsertalbumet A Touch of Evil: Live. Dette førte til at den fikk en Grammy Award i 2010 for «Best Metal Performance».

Sporliste
 «Sinner» (Rob Halford, Glenn Tipton) – 6:45
 «Diamonds & Rust» (Joan Baez) – 3:28
 «Starbreaker» (Halford, K.K. Downing, Tipton) – 4:53
 «Last Rose of Summer» (Halford, Tipton) – 5:40
 «Let us Prey/Call For The Priest» (Halford, Downing, Tipton) – 6:12
 «Raw Deal»  (Halford, Tipton) – 6:58
 «Here Come the Tears» (Halford, Tipton) – 3:25
 «Dissident Aggressor» (Halford, Downing, Tipton) – 3:07

2001 Bonusspor
 «Race with the Devil»  (Adrian Gurvitz) (The Gun cover)– 3:06
 «Jawbreaker» (konsertopptak)    (Halford, Downing, Tipton) – 4:02

Personell
K.K. Downing: Gitar
Rob Halford: Vokal
Glenn Tipton: Gitar, piano
Ian Hill: Bassgitar
Simon Phillips: Slagverk

Referanser

Eksterne lenker   
 
 Sin After Sin på Judas Priest informasjonside



Judas Priest-album
Musikkalbum fra 1977